b"\n_START_ARTICLE_\nEsplanade de La D\xc3\xa9fense (metrostation)\n_START_SECTION_\nBeliggenhed\n_START_PARAGRAPH_\nStationen ligger langs esplanaden i La D\xc3\xa9fense-kvarter, hvoraf den har f\xc3\xa5et sit navn. Den er overd\xc3\xa6kket af en stor beholder, der fortrinsvis er et bassin og skabt af den gr\xc3\xa6ske kunstner Takis. Bassinet har en vandflade med ringe dybde, og i beholderen er placeret 49 mangefarvede lamper i h\xc3\xb8jder mellem 3,50 og 9 meter.\n_START_SECTION_\nHistorie\n_START_PARAGRAPH_\n\xc3\x85bningen af stationen fandt sted den 1 april 1992 i forbindelse med den vestlige forl\xc3\xa6ngelse af metrolinje 1 fra Pont de Neuilly til La D\xc3\xa9fense._NEWLINE_RATP foretrak den mindre bekostelige l\xc3\xb8sning at f\xc3\xb8re linjen over Pont de Neuilly i fri luft frem for i tunnel under Seinen, hvorfor stationen La D\xc3\xa9fense - Michelet, som planl\xc3\xa6gningsselskabet for D\xc3\xa9fence-omr\xc3\xa5det (EPAD) havde gjort forberedelse til i 1970'erne, er forblevet ubenyttet.\n_START_SECTION_\nOmgivelser\n_START_PARAGRAPH_\nI indgangspartiet og i gangene p\xc3\xa5 stationen er opstillet statuer._NEWLINE_Enden af perronen i retning mod Paris ligger n\xc3\xa6sten i det fri, og man kan derfra se Triumfbuen p\xc3\xa5 Place de l'\xc3\x89toile henover stoppestedet ved den n\xc3\xa6ste metrostation Pont de Neuilly._NEWLINE_Kultur- og udstillingscentret Moretti, som \xc3\xa5bnede i september 2008, ligger ved udgangen fra stationen._NEWLINE_Stationen giver adgang til skyskraberne AGF - Ath\xc3\xa9na, CB21 (tidligere GAN) og CB31 (tidligere AXA)."